Rustelose nagte | Health24
My dogtertjie van 23 maande se mangels en adenois is 7 dae gelede verwyder. Voor die operasie het sy saans baie goed geslaap vanaf 20:00 tot 07:00 die volgende oggend. Nou raaks sy kort kort wakker en roep na my, ek gaan lê dan ' n rukkie by haar, maar sy bly rusteloos en slaap nie goed nie. Dit lyk nie vir my of sy nog vreeslik pyn het nie, sy het Calpol en Ponstel onderskeidelik vir pyn gebruik. Kan dit ' n gevolg van die narkose/medikasie wees en sal dit weer terugkeer na normaal?
Daar kan minstens twee redes wees vir haar rustelosse nagte. Eerstens kan dit miskien as gevolg van die onlangse narkose/operasie wees en tweedens en seker die belangrikste rede is dit as gevolg van haar neus wat nog toe is.Daar is 'n tydelike swelsel van die slymvlees van haar neus as gevolg van die onlangse operasie.Hierdie swelsel kan tot 2 weke na die operasie duur. Hou haar neus mooi skoon en oop deur om Salex neusdruppels soggens en saans te gebruik.